b"\n_START_ARTICLE_\nBengt Burg\n_START_SECTION_\nKarriere\n_START_PARAGRAPH_\nBengt Burg er uddannet i en gammeldags k\xc3\xb8bmandsbutik og blev student fra Statens- og Hovedstadskommunernes studenterkursus i 1967. Efter endt studium p\xc3\xa5 CBS i 1978 og K\xc3\xb8benhavns Universitet i 1983, blev han i 1984 ansat ved Danmarks Radio som udsendelsesleder._NEWLINE_I hele sin studietid var han l\xc3\xa6rervikar i folkeskolen._NEWLINE_Bengt Burg har modtaget flere legater, bl.a. det italienske statslegat, der gjorde det muligt at studere litteratur og \xc3\xb8konomi p\xc3\xa5 Torinos Universitet i 1980-81._NEWLINE_Bengt Burg blev uddannet i journalistik i DR._NEWLINE_I 1988 blev han k\xc3\xa5ret som Danmarks popul\xc3\xa6reste radiov\xc3\xa6rt. I 1989 var han kort v\xc3\xa6rt p\xc3\xa5 Eleva2ren og Antikrunden. Det blev til n\xc3\xa6sten 12 \xc3\xa5r som daglig! v\xc3\xa6rt for Lykkehjulet p\xc3\xa5 TV2 (Wheel of Fortune). Nordisk Film i Valby producerede mere end 3500 afsnit og programserien blev set af mere end 3 milliarder og er stadig det mest sete tvquizprogram i Danmark. Han blev i 2000 fyret fra TV2 og Nordisk Film p\xc3\xa5 grund af alder (55) og Lykkehjulet l\xc3\xa5 derefter underdrejet i et lille \xc3\xa5rstid med ganske f\xc3\xa5 seere._NEWLINE_I 2005 blev han ansat som journalist og radiov\xc3\xa6rt p\xc3\xa5 Jyske Vestkystens Radio Victor i Kolding/Esbjerg og VLR i Vejle sidel\xc3\xb8bende med privat virksomhed. Han har ligeledes v\xc3\xa6ret deltager i TV3's livstilsprogram De Fantastiske 5 \xe2\x80\x93 I den gode sags tjeneste. Afsnittet hvor Bengt Burg deltog hed Bengt Burg: Afslappet v\xc3\xa6rt i tjekket stil og blev sendt 24. april 2006.\n_START_SECTION_\nPrivatliv\n_START_PARAGRAPH_\nBengt blev gift med Bente Askj\xc3\xa6r i 2010. Han har s\xc3\xb8nnen Rasmus Burg, der er it-chef og tv-tilrettel\xc3\xa6gger."